Translate the text from Welsh to English.



 
  
Heddiw rydym yn lansio’r Cynllun Gweithredu ar gyfer Trechu Tlodi.

Mae ein hymrwymiad i sicrhau cyfiawnder cymdeithasol a chyfle cyfartal yn ei gwneud yn hanfodol, yn yr hinsawdd sydd ohoni, i ni fwrw ymlaen â'r gwaith o drechu tlodi drwy roi blaenoriaeth i anghenion y bobl dlotaf ac amddiffyn y rheini sydd fwyaf mewn perygl o fod yn dlawd ac o gael eu hallgáu.

Byddwn yn gwneud hyn mewn amgylchiadau economaidd heriol lle mae'r rhagolygon yn dal i fod yn ansicr dros ben, a pherygl mawr y bydd hyn yn gwanhau'r rhagolygon ar gyfer swyddi ledled y Deyrnas Unedig ac yn rhyngwladol. Mae her amlwg hefyd yn wynebu'r marchnadoedd llafur yng Nghymru ac yn y DU yn sgil rhaglen Llywodraeth y DU o gwtogi ariannol. Yn y cyd\-destun hwn, mae'r diwygiadau i’r system les a budd\-daliadau a gyflwynwyd gan Lywodraeth y DU yn bygwth gwthio llawer o'r aelodau mwyaf agored i niwed yn ein cymdeithas i dlodi difrifol a thanseilio ein hymdrechion i leihau tlodi yn gyffredinol.

Ni allwn wneud popeth sydd angen ei wneud, ond byddwn yn gwneud ein gorau glas ac yn ei wneud yn dda. Byddwn yn gwneud hyn nid yn unig am mai dyma’r peth priodol i'w wneud –  er bod bywyd sy'n rhydd rhag tlodi yn hawl sifil wrth gwrs – ond am ei fod yn gwneud synnwyr yn ariannol ac yn economaidd. Mae tlodi yn arwain at ganlyniadau gwaeth i unigolion o ran addysg, iechyd ac ymddygiad. Mae tlodi yn golygu costau enfawr i gymdeithas o ran llai o gynhyrchiant economaidd, llai o gydlyniant cymdeithasol a mwy o bwysau ar wasanaethau cyhoeddus fel gwasanaethau plant a gofal iechyd. Mae'r lefel is o sgiliau, yr iechyd gwael a'r diffyg uchelgais a ddaw yn sgil amddifadedd yn ffrwyno potensial economi Cymru.

Bydd ein Cynllun Gweithredu ar gyfer Trechu Tlodi a'n Cynllun Cydraddoldeb Strategol yn gweithio law yn llaw i sicrhau canlyniadau gwell i bawb yng Nghymru. Bydd ein camau gweithredu i drechu tlodi yn ategu'r gwaith o gyflwyno ein Strategaeth Tlodi Plant ac yn adeiladu ar strategaethau ategol fel y Strategaeth Tlodi Tanwydd.

O ystyried bod llawer o'r ffactorau sy'n dylanwadu’n uniongyrchol ac ar unwaith ar dlodi y tu hwnt i'n rheolaeth, mae'n bwysicach fyth ein bod yn gwneud ein gorau glas a'n bod yn gallu mesur canlyniadau'r camau gweithredu hynny. Bydd effeithiolrwydd ein camau gweithredu yn dibynnu ar ein gallu i wneud pethau'n wahanol ac i sicrhau bod yr hyn a wnawn yn cael yr effaith fwyaf posibl drwy sicrhau bod mwy o ganolbwynt a mwy o gydgysylltu ar draws adrannau a chyda'n partneriaid.

Does dim modd i lywodraeth wynebu'r heriau hyn ar ei phen ei hun. Byddwn yn gweithio'n agosach fyth ar draws pob sector yn awr er mwyn bwrw ymlaen â’r camau gweithredu yn y cynllun hwn.

Nid mater yw hyn o roi haen o gamau gweithredu ychwanegol ar ben y rhaglenni sydd eisoes yn bodoli. Y bwriad, yn hytrach, yw mynd i'r afael â thlodi drwy bopeth a wnawn.

Yn unol â'n hymrwymiad i les hirdymor, ac yn unol â’r hyn a nodwyd gan y Cabinet mewn datganiad ar 7 Mawrth, dyma brif amcanion ein camau gweithredu ar gyfer Trechu Tlodi:

* atal tlodi, yn enwedig drwy fuddsoddi i roi'r dechrau gorau posibl i blant. O’r adeg y bydd rhywun yn cael ei genhedlu hyd nes y bydd yn oedolyn ifanc, ein nod fydd lleihau anghydraddoldeb cyn gynted ag y bo modd a thorri'r cyswllt rhwng anfantais economaidd\-gymdeithasol, tangyflawni addysgol a'r cyfleoedd gwannach mewn bywyd a ddaw yn eu sgil;
* gan gydnabod mai'r ffordd orau allan o dlodi yw drwy gyflogaeth, byddwn yn parhau i helpu pobl i wella eu sgiliau a gwella perthnasedd eu cymwysterau. Byddwn hefyd yn cael gwared ar y rhwystrau eraill i gyflogaeth – o rwystrau ymarferol fel hygyrchedd trafnidiaeth ac adeiladau, i rwystrau llai pendant fel diffyg uchelgais \- gan helpu pobl i symud ymlaen ac i fyny'r ysgol gyflogaeth;
* ar yr un pryd, byddwn yn sicrhau mwy o gamau gweithredu i liniaru effaith tlodi ar unwaith. I fwy a mwy o bobl, nid yw hyd yn oed bod mewn gwaith yn sicrhau eu bod yn gallu dianc rhag tlodi. Gallwn weithredu i wella ansawdd bywyd y cymunedau, y teuluoedd a'r unigolion hyn.

Ar gyfer y tri amcan hyn, mae'r Cynllun Gweithredu ar gyfer Trechu Tlodi yn rhoi enghreifftiau o'r hyn y mae Llywodraeth Cymru wedi'i roi ar waith yn flaenorol, gan ddangos hanes llwyddiannus o ymrwymiadau i sicrhau cyfiawnder cymdeithasol a chydraddoldeb; yr hyn y mae'r Llywodraeth hon eisoes yn ei wneud i fynd i'r afael â thlodi; a'r hyn y byddwn yn ei wneud o hyn ymlaen i roi mwy o flaenoriaeth i gamau gweithredu a fydd yn cael effaith gadarnhaol ar y bobl fwyaf difreintiedig ac agored i niwed. Byddwn yn adnewyddu’r cynllun ac yn adrodd ar ein cynnydd ymhen 12 mis.

Y brif her a’r prif gyfle i ni yw integreiddio ein holl gamau gweithredu yn iawn er mwyn sicrhau eu bod, fel cyfanwaith, yn cael mwy o effaith nag y byddent ar eu pennau eu hunain. Byddwn yn mynd ati i wneud hyn dan arweiniad Bwrdd Rhaglen y Gweinidog a’n Grŵp Cynghori Allanol ar Drechu Tlodi.







Translation:


 
  

Today we launch the Tackling Poverty Action Plan.


Our Commitment to social justice and equality of opportunity makes it essential in the current climate that we continue to drive forward tackling poverty by prioritising the needs of the poorest and protecting those most at risk of poverty and exclusion.


We do so against a challenging economic environment where prospects remain very uncertain and with a severe risk of weakening prospects for jobs across the UK and internationally. There are also clear challenges to the Welsh and UK labour markets associated with the UK Government’s programme of fiscal austerity. In this context the welfare and benefits reforms introduced by the UK Government threaten to drive many of the most vulnerable members of our society into severe poverty and to undermine our efforts to reduce poverty overall.


We cannot do everything that needs to be done but we will do all we can and we will do it well. We will do it not just because it is right, though a life free from poverty is indeed a civil right, but because it makes financial and economic sense. Poverty results in poorer educational, health and behavioural outcomes for individuals. Poverty imposes enormous costs on society from lower economic productivity, reduced social cohesion and increased demands on public services such as health care and children’s services. The lower level of skills; poor health and poverty of ambition that deprivation brings with it are a brake on the potential of the Welsh economy.


Our Tackling Poverty Action Plan and our Strategic Equality Plan will work together to achieve better outcomes for everyone in Wales. Our Tackling Poverty actions will supplement the delivery of our statutory Child Poverty Strategy and build on complementary strategies such as the Fuel Poverty Strategy.


Given that many of the factors that influence poverty directly and immediately are outside our control, it is even more important that we optimise what we can do and that we can measure the outcomes of those actions. The effectiveness of our actions will depend on our capacity to do things differently and to maximise the impact of what we do by being more focused and joined up across departments and with our partners.


The challenges are not ones that Government can meet on its own. We will now engage even more closely across all sectors to take forward and develop the actions in this plan.


This is not about putting a sticking plaster of additional actions on top of existing programmes. It is about tackling poverty through everything we do.


In keeping with our commitment to long\-term well being, and consistent with the Cabinet’s declared intention in its statement of 7 March, the key objectives of our Tackling Poverty actions are:


 


* to prevent poverty, especially through investment in giving children the best possible start in life. From conception through to early adulthood, our aim will be to reduce inequality at the earliest possible stage and break the link between socio\-economic disadvantage, educational under achievement and the impaired life chances that flow from these;


* recognising that the best route out of poverty is through employment, we will continue to help people to improve their skills and enhance the relevance of their qualifications. We will also remove other barriers to employment – from practical barriers such as the accessibility of transport and buildings to less tangible barriers such as poverty of aspiration \- helping people to move on to and up the employment ladder;


* at the same time, we will increase action to mitigate the impact of poverty here and now. We recognise that for more and more people, even being in work will not guarantee that they can escape poverty.  We can act to improve the quality of life of these communities, families and individuals.


For each of these three objectives, the Tackling Poverty Action Plan gives examples of what the Welsh Government has put in place previously, illustrating a long standing “track record” of commitment to social justice and equality; what this Government is already doing to tackle poverty; and what we will now do in addition, to place an even greater priority on action that will have a positive impact for the most vulnerable and disadvantaged. We will  refresh and report progress on the plan in 12 months.


One of our biggest challenges and opportunities is to make the sum of our actions greater than their parts by integrating them properly. We will aim to do this through the leadership of our Ministerial Programme Board and our Tackling Poverty External Advisory Group.